पाएं अपने शहर की ताज़ा ख़बरें और फ्री ई-पेपरडाउनलोड करें
मनीमाजरा। घूसखोरी में बिचौलिए की भूमिका निभाने के आरोपी सुभाष धीमान को चंडीगढ़ नगर निगम की वार्ड कमेटी 26 का सदस्य बना दिया गया है। उन्होंने मंगलवार को वार्ड कमेटी की मीटिंग भी अटेंड की।23 सितंबर 2012 को सुभाष को सीबीआई ने मनीमाजरा थाने में तैनात सब-इंस्पेक्टर केएस चीमा के लिए 50 हजार रुपए रिश्वत लेते हुए रंगे हाथों गिरफ्तार किया था।
केस सीबीआई कोर्ट में चल रहा है। वार्ड कमेटी का सदस्य नियुक्त करने के लिए एरिया काउंसलर और सांसद नाम रिकमेंड करते हैं। फिर डीसी ऑफिस पुलिस वेरीफिकेशन करवाता है। इसके बाद नाम लोकल बॉडीज सेक्रेटरी के पास से फाइनल होते हैं। सुभाष के नाम पर न तो पुलिस ने आपत्ति जताई, न ही अफसरों ने।
नगर निगम के जॉइंट कमिश्नर राजीव गुप्ता का कहना है कि यदि किसी सदस्य पर आरोप हैं, तो जांच की जाएगी। वहीं वार्ड कमेटी के चेयरमैन व काउंसलर देसराज गुप्ता का कहना है कि सुभाष पर केस दर्ज होने की जानकारी है। सुभाष से इस बारे में पूछा गया तो उन्होंने माना कि उन पर केस चल रहा है और मंगलवार को उन्होंने वार्ड कमेटी की मीटिंग अटेंड की। गौरतलब है कि सुभाष कांग्रेस के सक्रिय सदस्य रहे हैं।
सीधी बात
केस के बावजूद सुभाष को वार्ड कमेटी का सदस्य कैसे बना दिया गया ?
वार्ड कमेटी के सदस्यों के नाम एक साल पहले रिकमेंड किए गए थे। प्रशासन ने इनकी नियुक्ति अब की है।हो सकता है कि इस सदस्य की वेरीफिकेशन केस दर्ज होने से पहले हुई हो।
केस की जानकारी मिलने पर उन्हें हटाया क्यों नहीं गया?
यह मेरे अधिकार क्षेत्र में नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn